b'\n_START_ARTICLE_\nKornelija Kalinauskait\xc4\x97\n_START_PARAGRAPH_\nKornelija Kalinauskait\xc4\x97-Fled\xc5\xbeinskien\xc4\x97 (g. 1925 m. gegu\xc5\xbe\xc4\x97s 11 d. Kaune) \xe2\x80\x93 Lietuvos smuikinink\xc4\x97, pedagog\xc4\x97.\n_START_SECTION_\nBiografija\n_START_PARAGRAPH_\nBrolis Algimantas Kalinauskas, vyras Jurgis Fled\xc5\xbeinskas. 1934\xe2\x80\x931939 m. mok\xc4\x97si Klaip\xc4\x97dos muzikos mokykloje, P. Matiuko smuiko ir S. Juodvalkien\xc4\x97s fortepijono klas\xc4\x97je. 1942\xe2\x80\x931946 m. Vilniaus radijo ir Vilniaus filharmonijos simfonini\xc5\xb3 orkestr\xc5\xb3 smuikinink\xc4\x97, Lietuvos operos ir baleto teatro orkestro koncertmeister\xc4\x97. Baig\xc4\x97 Vilniaus konservatorij\xc4\x85: 1945 m. S. \xc5\xa0pinalskio fortepijono, 1948 m. \xe2\x80\x93 J. Targonskio smuiko klas\xc4\x99. 1945\xe2\x80\x931947 m. Vilniaus konservatorijos koncertmeister\xc4\x97. 1948\xe2\x80\x931952 m. d\xc4\x97st\xc4\x97 Vilniaus de\xc5\xa1imtmet\xc4\x97je muzikos mokykloje. 1949\xe2\x80\x931994 m. Lietuvos konservatorijos (dab. Lietuvos muzikos ir teatro akademija) d\xc4\x97stytoja, vadovavo kamerinio ansamblio klasei, nuo 1975 m. profesor\xc4\x97._NEWLINE_1946\xe2\x80\x931980 m. grie\xc5\xbe\xc4\x97 II smuiku Lietuvos kvartete. Su kvartetu koncertavo Europos \xc5\xa1alyse, JAV, Kanadoje. Sureng\xc4\x97 solo koncert\xc5\xb3. Pirmoji atliko ir redagavo lietuvi\xc5\xb3 kompozitori\xc5\xb3 k\xc5\xabrini\xc5\xb3 smuikui. Mokiniai: Veronika Vitait\xc4\x97, Rimantas Armonas, Birut\xc4\x97 Vaini\xc5\xabnait\xc4\x97, Povilas Jaraminas.'